text: 12 aprel 1964-cü ildə Vyetkonqun üç batalyonu Kyenlonqa hücum edərək bütün rayonu tez bir zamanda zəbt etmişdir. Kyenlonq üzərində nəzarəti ələ keçirdikdən sonra rayon rəhbərini və ailəsini edam etmişdilər. ABŞ-nin hava dəstəyi ilə gücləndirilmiş Vyetnam Respublikasının Ordusu (VRO) əks-hücuma keçmişdir. Vyetkonq gündüz fəaliyyət göstərsə də, həm VRO qoşunları, həm də ABŞ təyyarələrinə qarşı güclərini qoruya bilmişdilər. Hər iki tərəfdən ağır itkilərin verildiyi səkkiz günlük şiddətli döyüşdən sonra Vyetkonq rayonu tərk etmişdir.